Document ID: 31993R1959

Komisijas Regula (EEK) Nr. 1959/93
(1993. gada 19. jūlijs)
par grozījumiem Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu un Komisijas Regulā (EEK) Nr. 3565/88 par atsevišķu preču klasifikāciju kombinētajā nomenklatūrā
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Regulu (EEK) Nr. 1667/93 [2], jo īpaši tās 9. pantu,
tā kā ar Regulu (EEK) Nr. 2658/87 ir izveidota preču nomenklatūra, še turpmāk - "kombinētā nomenklatūra", kas paredzēta gan Kopienas kopējā muitas tarifa, gan Kopienas ārējās tirdzniecības statistikas vajadzībām;
tā kā, lai nodrošinātu kombinētās nomenklatūras vienādu piemērošanu, jāpieņem noteikumi par KN koda 29372200 virsnieru garozas hormonu halogenēto atvasinājumu klasifikāciju; tā kā tādēļ kombinētās nomenklatūras 29. nodaļā vajadzīga papildu piezīme; tā kā attiecīgi jāgroza Regula (EEK) Nr. 2658/87;
tā kā šī regula attiecas uz "mometazona furoātu (INNM)", kas uzskaitīts kā 2. preparāts Komisijas Regulas (EEK) Nr. 3565/88 [3] pielikumā; tā kā minētā regula līdz ar to attiecīgi jāgroza;
tā kā šās regulas noteikumi saskan ar Nomenklatūras komitejas atzinumu,
IR PIEŅĒMUSI ŠO REGULU.
1. pants
Regulai (EEK) Nr. 2658/87 pievienotās kombinētās nomenklatūras 29. nodaļā ievieto šādu papildu piezīmi:
"Papildu piezīme
1. "Virsnieru garozas hormoni" apakšpozīcijā 29372200 ir dabiski vai sintezēti virsnieru garozas hormoni un to atvasinājumi, ja vien pēdējiem ir hormonāla iedarbība."
2. pants
Regulai (EEK) Nr. 3565/88 pievienotajā tabulā svītro ierakstu, kas attiecas uz 2. pozīciju ("mometazona furoāts (INNM)").
3. pants
Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1993. gada 19. jūlijā

Labels: 0
3
17